**भारत सरकार**

**रक्षा मंत्रालय**

**रक्षा विभाग**

**राज्‍य सभा**

**अतारांकित प्रश्‍न संख्‍या 3859**

**02 अप्रैल, 2018 को उत्‍तर के लिए**

**हिंद महासागर में चीन के युद्धपोत**

**3859.श्री अजय संचेती:**

क्‍या रक्षा मंत्री यह बताने की कृपा करेंगे कि :

(क)क्या हिंद महासागर में चीन के युद्धपोतों की असामान्य गतिविधियां हो रही हैं ;

(ख) यदि हां, तो तत्संबंधी ब्यौरा क्या है; और

(ग) भारत द्वारा सामरिक तथा कूटनीतिक दोनों स्तरों पर की गई कार्रवाई का ब्यौरा क्या है?

**उत्तर**

**रक्षा मंत्रालय में रक्षा राज्य मंत्री (डॉ. सुभाष भामरे)**

(क) से (ग) : सरकार हमारी राष्ट्रीय सुरक्षा को प्रभावित करने वाली सभी गतिविधियों पर कड़ी नजर रखती है और इसकी सुरक्षा के लिए आवश्यक उपाय करती है । इसके अलावा, क्षमता निर्माण, अवसंरचनात्मक विकास, राजनयिक चैनलों सहित विभिन्न उपायों के माध्यम से सुरक्षा चिंताओं का पर्याप्त रूप से समाधान सुनिश्चित करने के लिए उपयुक्त कदम उठाए जाते हैं ।

\*\*\*